ไฟแนนซ์ทูเดย์
ไหนใครบอกว่า ครม. นัดสุดท้ายจะไม่มีการเทกระจาด สุดท้ายรวมงบที่อนุมัติปาไปตั้งกว่าแสนล้านบาท
20 ส.ค. 2554

ไหนใครบอกว่า ครม. นัดสุดท้ายจะไม่มีการเทกระจาด สุดท้ายรวมงบที่อนุมัติปาไปตั้งกว่าแสนล้านบาท 
ส่วนหนึ่งดูไปคล้ายส่งท่อน้ำเลี้ยง และช่วยงานหาเสียงให้รัฐบาล แม้ อภิสิทธิ์ เวชชาชีวะ นายกรัฐมนตรี จะบอกปัดเรื่องนี้ แต่ของมันเห็นๆ กันอยู่ ห้ามคนคิดม่ายล่าย




...วรวิทย์ ชัยลิมปมนตรี กรรมการผู้จัดการ ธอส. ฟิตจัดของจริง...ที่ผ่านมาเรียกประชุมผู้จัดการสาขาและเตรียมระบบคอมพิวเตอร์ เพื่อรับมือกับวันเปิดโครงการบ้านหลังแรก ที่จะเปิดตัวอย่างเป็นทางการในวันจันทร์ที่ 9 พ.ค.นี้ ล่าสุดได้ข่าวว่ามีคนโทรศัพท์มาสอบถามกันไม่ขาดสาย เพราะใครก็อยากจะได้สินเชื่อดีๆ แบบนี้ แถมรัฐบาลยังยอมควักงบประมาณมาจ่ายค่าโอนแทนให้ 1% รวมแล้วเป็นเงินไม่น้อยกว่า 400-500 ล้านบาท ครายๆ ก็อยากได้
...เก็บตกงานเลี้ยงอำลารัฐมนตรีของกระทรวงการคลัง เมื่อคืนวันที่ 4 พ.ค.ที่ผ่านมา “ปู่มั่น พัธโนทัย” รมช.คลัง ยืนร้องเพลงไม่ไหว แถมยังใส่ผ้าพันเอวมาร่วมงานอีก เหตุเพราะกรำงานหนัก ประชุม ครม. ข้ามวันข้ามคืน แถมเรื่องภาษีรถยนต์ของตัวเองที่ดูอยู่ ก็ถูกบิ๊กกระทรวงพลังงานค้านซะจนไม่ผ่าน ครม.ไปเสียนี่... ด้าน กรณ์ จาติกวณิช รมว.คลัง ยังเลือกเพลง “รักเธอเสมอ” มาร้องส่งท้าย จนคนแอบกระซิบว่า ท่าน รมว.คลังขายาว เป็นคนเสมอต้นเสมอปลายรักมิเสื่อมคลาย ตอนเข้ารับตำแหน่งก็ร้องเพลงนี้ ตอนจะไปก็ยังร้องเพลงนี้อีก
...ส่วน ประดิษฐ์ ภัทรประสิทธิ์ รมช.คลัง เลือกร้องเพลงลูกทุ่ง “สาวงามพิจิตร” บ้านเกิดของตัวเอง ซึ่งเจ้าตัวบอกว่าเพลงนี้เป็นเพลงนำโชค ถ้าร้องเพลงนี้เมื่อไหร่ ก็จะได้กลับมารับตำแหน่งอีกครั้งแน่นอน...อู้ว ว้าววววว